kardosdrur/scandi-wiki huggingface dataset:
Dansk Inkasso Brancheforening

Dansk Inkasso Brancheforening (DIB) er en dansk brancheforening, grundlagt i 1992.

Foreningen forsøger at medvirke til, at parterne i et inkassoforløb får den korrekte sagsbehandling fra medlemsvirksomhederne, i overensstemmelserne med den gældende lovgivning på inkassoområdet.

Foreningen består i dag af en række advokater og inkassobureauer, hvis primære arbejdsområde er inkasso.

Medlemmerne består af:
Alektom ApS,
Collektia, 
Danske Inkasso
Debito inkasso
Euler-Hermes
HorneskovVinberg
Instrum Justisia
Købmandens inkasso ApS
PayEX
SVEA
Lindorff Inkasso A/S

Af lignende foreninger findes også Danske Inkassoadvokater, der er de danske inkassoadvokaters fælles forening.

Ekstern henvisning
http://www.inkassobranchen.dk/

Etableret i 1992
Inkasso Brancheforening
Johan 1. af Frankrig

Johan 1. (), kaldet Johan den Posthume (), (14. november 1316 – 19. november 1316) var konge af Frankrig og Navarra i 1316 i de 5 dage fra 14. november til 20. november, hvor han levede. Han var en posthum søn af Ludvig den Stridbare og var dermed konge fra fødslen.

Eksterne henvisninger 

Konger af Frankrig
Konger af Navarra
Huset Capet
Filip 5. af Frankrig

Filip 5. (), kaldet Filip den Lange (), (ca. 1292/1293 – 3. januar 1322) var konge af Frankrig og Navarra (som Filip 2.) fra 1316 til 1322.

Eksterne henvisninger 

Konger af Frankrig
Konger af Navarra
Huset Capet
José Miró Cardona

José Miró Cardona (født 22. august 1902 i Havana, død 10. august 1974 i San Juan, Puerto Rico) var en cubansk politiker. Han blev den sidste premierminister i Cuba, udpeget af præsident Manuel Urrutia 5. januar 1959, inden han uventet trak sig fra posten 13. februar samme år, hvorpå Fidel Castro overtog magten og ændrede betegnelsen.

Politikere fra Cuba
Holstad Station

Holstad Station (Holstad stasjon) var en jernbanestation, der lå i Holsted i Ås kommune på Østfoldbanens vestre linje i Norge.

Den blev etableret som læssespor 22. marts 1897 og opgraderet til holdeplads 1. oktober 1913. I 1947 blev den opgraderet til station. Den blev fjernstyret 8. december 1972 og gjort ubemandet 1. januar 1973. Fra 28. maj 1989 havde den status som fjernstyret krydsningsspor, indtil den blev nedlagt 10. maj 1994 i forbindelse med en omlægning af banen mellem Ski og Ås.

Litteratur

Eksterne henvisninger 

Stationer på Østfoldbanen
Nedlagte jernbanestationer i Norge
Etableret i 1897
Ophørt i 1994
Jernbanestationer i Viken
Hølen Station

Hølen Station (Hølen stasjon eller Hølen holdeplass) var en jernbanestation, der lå i byområdet Hølen i Vestby kommune på Østfoldbanens vestre linje i Norge.

Stationen blev oprettet som trinbræt i 1931 og bestod af et spor og en perron af træ med en ventesalsbygning. Stationen blev nedlagt 21. september 1996, da jernbanen blev omlagt mellem Ski og Sandbukta. Den gamle jernbane er efterfølgende blevet fjernet.

Litteratur

Eksterne henvisninger 

Stationer på Østfoldbanen
Nedlagte jernbanestationer i Norge
Etableret i 1931
Ophørt i 1996
Jernbanestationer i Viken
Ingedal Station

Ingedal Station (Ingedal stasjon) er en tidligere jernbanestation på Østfoldbanen, der ligger i Døle i Sarpsborg kommune i Norge.

Stationen blev åbnet som trinbræt under navnet Døle 9. december 1891 men skiftede navn til Ingedal i 1953 for at undgå forveksling med Dale på Bergensbanen og Bøle på Bratsbergbanen. Den blev opgraderet til holdeplads i 1895 og 15. april 1924 til station. Stationen blev fjernstyret 16. december 1974 og gjort ubemandet 1. oktober 1975. Betjeningen med persontog ophørte 29. maj 1983, og den tidligere station fungerer nu som krydsningsspor.

Der har været to stationsbygninger i Ingedal. Den sidste var fra 1916 og blev revet ned i 2007.

Litteratur

Eksterne henvisninger 

Stationer på Østfoldbanen
Jernbanestationer i Norge uden persontrafik
Etableret i 1891
Jernbanestationer i Østfold
Kjenn Station

Kjenn Station (Kjenn stasjon eller Kjenn holdeplass) var en jernbanestation, der lå i Kjenn i Vestby kommune på Østfoldbanens vestre linje i Norge.

Stationen blev oprettet som trinbræt i 1931. Den blev nedlagt 21. september 1996, da banen blev omlagt mellem Ski og Sandbukta og efterfølgende fjernet. Ved nedlæggelsen bestod stationen af et spor og en perron af træ med et rødmalet læskur af træ.

Litteratur

Eksterne henvisninger 

Stationer på Østfoldbanen
Nedlagte jernbanestationer i Norge
Etableret i 1931
Ophørt i 1996
Jernbanestationer i Viken
Filip 5.

Filip 5. kan henvise til flere regenter med dette navn:

 Filip 5. af Makedonien (221-179 f.Kr.)
 Filip 5. af Frankrig (1293-1322)
 Filip 5. af Spanien (1683-1746)
Karl 4. af Frankrig

Karl 4. (, Karl den Smukke ( 15. juni 1294 – 1. februar 1328) var konge af Frankrig og som Karl 1. af Navarra fra 1322 til 1328. Han var den sidste konge af  de direkte capetinger.

Eksterne henvisninger 

Konger af Frankrig
Konger af Navarra
Huset Capet
Filip 6.

Filip 6. kan henvise til flere regenter med dette navn:

 Filip 6. af Frankrig (1293-1350)
 Felipe 6. af Spanien (født 1968)
Kvindeeg

En kvindeeg er et egetræ plantet til minde om grundlovsændringen i 1915, der bl.a. gav valgret til kvinder. Betegnelsen "grundlovseg" eller "mindeeg" ses også, og i nogle tilfælde blev egetræet suppleret af en mindesten, der forklarede om årsagen til dets plantning.

Slots- og Kulturstyrelsen har registreret både egetræer og mindesten, som kan søges frem på styrelsens website.

Se også 
 Statuer og mindesmærker af navngivne, historiske kvinder i Danmark

Eksterne henvisninger
 Jutta Boisen Møllers tale ved plantning af Kvindeeg på Himmelbjerget i 1915
 Kort over bl.a. kvindeege på Slots- og Kulturstyelsens website 

Monumenter i Danmark
Hængekegler

Hængekegler er et spil, som var populært i 1600-årenes Europa. Spillerekvistitterne består af et "bakkeformet" bord, hvorpå 9 små kegler er anbragt i midten, således at de udgør en firkant. I spillebordet ene side er en pind fastmonteret, og på denne hænger en kugle i et stykke snor. Spillet går ud på at vælte så mange af keglerne som muligt, gennem sving med den ophængte kugle.

Spillerne slår fx plat eller krone om, hvem der starter spillet. Hver spiller har tre "ture" ad gangen, og svinger kuglen i snoren bagom pinden, i håb om at ramme keglerne på tilbagevejen. Kuglen skal gribes efter hvert sving, og er en spiller så heldig at vælte alle kegler i første eller andet sving, må vedkommende opstille dem igen, hvilket giver mulighed for at opnå flere points. Efter tre sving, er det næste spillers tur.

Spillet fortsættes indtil en spiller har nået 101 points.

Spil og lege
Ravelgen fra Næsby strand

Rav-elgen fra Næsby strand er en ravfigur, som blev fundet ved Næsby Strand kort før jul i 2015.
Genstanden har fået sit navn idet den sandsynligvis forestiller en elg, muligvis en elgko, der bøjer sig for at drikke. Det har været debatteret, hvorvidt der i stedet er tale om en hest. Opfattelsen af, at der er tale om en elg, er formet med udgangspunkt i lignende figurer, fundet i Tyskland, som tydeligt forestiller en elg.

Ravfiguren har indridsede streger på siden. Rav-elgen kan sandsynligvis, i lighed med andre, lignende ravdyr, have haft en amuletlignende funktion.

Eksterne henvisninger 
Museum Vestsjælland: "Enestående chance for at se rav-elgen..." 
Nationalmuseet: "Hvad blev ravdyrene brugt til?" 

Arkæologiske fund fra Danmark
Rav
SJK Seinäjoki

Seinäjoen Jalkapallokerho (eller SJK Seinäjoki eller SJK) er en Finsk fodboldklub fra Seinäjoki. Klubben spiller i den finske liga .

Historie 
SJK blev grundlagt i 2007 som en sammenslutning af TP-Seinäjoki og Septi-78. I 2015 vandt SJK deres første finske mesterskab.
Klubben er tilknyttet et Wallsport Akademi.
Et nyt stadion vil stå færdig i sommeren 2016: OmaSP Stadion.

Historiske slutplaceringer

Europæisk deltagelse

Referencer

Eksterne henvisninger 
 Official Website 

 
Fodboldklubber i Finland
Seinäjoki
Kantonrådet

Kantonrådet (, , , ) er det mindste af de to kamre i den schweiziske forbundsforsamling, og betragtes som forsamlingens overhus, hvorimod Nationalrådet er underhuset.

Der er 46 rådmænd. Tyve af landets kantoner er repræsenteret af to rådmænd hver. De seks kantoner, der traditionelt kaldes "halvkantoner", repræsenteres af én rådmand hver af historiske grunde; disse kantoner er Obwalden, Nidwalden, Basel-Stadt, Basel-Landschaft, Appenzell Ausserrhoden og Appenzell Innerrhoden.

Schweiz' politik
Parlamenter
Spottehat

En spottehat er en hovedbeklædning, konstrueret og fremstillet for at ydmyge bæreren i forbindelse med en skamstraf. En spottehat er et strafferedskab, og må ikke forveksles med en narrehat eller narrehue, der er en mangefarvet hue hvis puld løber ud i fire spidser, hver besat med en bjælde.
Hatte
Straf
Repræsentanternes hus (Grenada)

Repræsentanternes hus er underhuset i parlamentet i den caribiske østat Grenada.

Eksterne henvisninger 
 Grenadas parlaments hjemmeside 

Grenada
Parlamenter
Rade (Steinburg)

Rade er en by og kommune i det nordlige Tyskland, beliggende i Amt Kellinghusen i den nordøstlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Rade ligger omkring 5 km nord for Kellinghusen i Naturpark Aukrug hvor Landesstraßen L 122 og L 123 krydser hinanden. Floden Stör og bækkene Bullenbach og Kirchweddelbach løber gennem kommunen.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Rade

Rade kan henvise til:

Tyske byer 
Rade (Steinburg) –  by og kommune i Kreis Steinburg i Slesvig-Holsten.
Rade b. Rendsburg – by og kommune i  Amt Eiderkanal i Kreis Rendsborg-Egernførde i Slesvig-Holsten.
Rade b. Hohenwestedt – by og kommune i Amt Mittelholstein i Kreis Rendsborg-Egernførde i Slesvig-Holsten.

Navn 
Rade er en serbokroatisk kortform af både Radovan og Radoslav. Personer med navnet:
 Rade Bogdanović − serbisk fodboldspiller.
 Rade Mijatović – montenegrinsk håndboldspiller.
 Rade Prica – svensk fodboldspiller.
Kristian Bomholt

Kristian Bomholt (født 9. august 1979, død 19. marts 2009) med tilnavnet Bommi var en dansk skateboarder opvokset i den nordjyske by Vestbjerg nord for Aalborg. Som 5-årig dyrkede han judo og vandt fem Danmarksmesterskaber, inden han som 14-årig begyndte at stå på skateboard. I starten skatede han med sin bror Mikkel på hjemmelavede fly outs, men det varede ikke længe før de tog til Aalborg, hvor de gjorde sig bemærkede i det lokale skatemiljø. 

Bomholt blev sponsoreret i midten af 1990'erne af First Skateboards og Lab Skate Shop i København, og i 2003 tog han det næste skridt på vej mod en professionel karriere, da han fik lanceret en pro-model hos sin spanske sponsor Nomads Skateboards og fik en plads på Blah Apparels internationale team. 

Bomholt flyttede til København for at få bedre muligheder for at skate, og i de sidste år af sin karriere rejste han rundt i hele verden med DVS og Matix, efter at han var blevet venner med den amerikanske skateboarder Daewon Song.

Bomholt har deltaget i konkurrencer i både Danmark og udlandet. I 1998 vandt han en international konkurrence i Montpellier, og i 1999 blev det til en 6. plads ved EM. 

Han døde pludseligt af et hjertestop i marts 2009.

Skatevideoer 
Bomholt har medvirket i følgende skatevideoer:

 DVS: City of Dogs Tour Brasil
 DVS: Dudes, Dudes, Dudes (2008)
 Team Matix: Finally EUR' UP (2008)
 Puzzle Skatevideo Issue 20
 Neighbours (2000)
 411VM #45

Referencer

Eksterne henvisninger 
 Kristian Bomholt, du er savnet på skateboard.dk
 Kristian Bomholt mindeudstilling på facebook.com

Skateboardere fra Danmark
Verden er i farver

"Verden er i farver" er en sang med tekst af  Lis Sørensen og musik af Kasper Winding. Den blev skrevet til filmen  Den store badedag og udgivet i 1991 på Lis Sørensen-albummet Vis dit ansigt.

Da sangen kom ud, ville radioerne ikke spille den, da den var for langsom og takten ikke passede.. Men befolkningen tog sangen til sig, og den blev dermed en af Lis Sørensens mest kendte sange.  

Sangen har også været brugt i tv-programmer om jordomrejse med Troels Kløvedal bl.a.

 Rejsen til verdens navle  (1999) 
 Kløvedal i Indonesien  (2007)
 Flådens historie (2010)  
 Mit Danmark  (2013)

Kilder

Sange fra 1991
Isabel Pantoja

María Isabel Pantoja Martín (født 2. august 1956) er en moderne spansk sanger, blev født i Triana-kvarteret i Sevilla, Spanien. Hun har udgivet mere end et dusin albums gennem en karriere, der spænder over mange årtier, for det meste af Copla genre, og er kendt for sin særprægede andalusiske stil.

Eksterne henvisninger 

 

Personer fra Sevilla
Musikere fra Spanien
Klinte Sø

Klinte Sø, nogle gange skrevet Klintsø, var en 255 hektar stor sø i Odsherred nær Nyrup, som i 1800-tallet blev tørlagt og lavet om til agerjord.

Søen tilhørte Odsherreds Krongods indtil den blev solgt på en auktion i 1856 til en investor fra København som hed Jürgensen for 25.600 rigsdaler (svarende til 3,1 mio. kr. i 2013). Derefter begyndte man en at tømme søen for vand med en dampdrevet pumpe. Polyteknisk Læreanstalt beregnede at der skulle udpumpes  25.592.000 kubikfod vand (725 mio. liter) for at tørlægge søen. I 1860 var vandstanden sænket med to fod (63 cm) og de første tørlagte arealer blev udlagt med raps.

På et tidspunkt blev dampmaskinen som drev pumpen suppleret med en vindmølle, men søbunden var for våd til at få en god kornafgrøde, så arealet blev mest brugt til høslæt i de første årtier. I 1908 blev dampmaskine og vindmølle udskiftet med en ny pumpe drevet af en dieselmotor fra Burmeister & Wain, og dyrkningen blev derefter intensiveret. Søen holdes stadig tørlagt ved pumpning af vand. Den laveste del af søbunden ligger i kote -2,8 m under havet.

Beskrivelse af søen 
Klinte Sø er beskrevet i "J.H. Larsen: Holbeks Amt, topographisk beskrevet. Ods- og Skippings-herrederne. Bind 1. Kjøbenhavn 1832." som næsten kredsrund med lave, sandede, sumpede, stenede og grusede bredder. Bunden var leret, stenet og mudret. Søen var 2-6 alen dyb (ca. 1-4 m), rig på fisk, især ål og begroet med siv.

Referencer

Eksterne henvisninger 
 Klinte Sø på Odsherred Wiki

 

Søer i Odsherred Kommune
Tidligere søer
Søer på Sjælland
Nordschleswigsche Zeitung

Nordschleswigsche Zeitung  var en avis for det tyske mindretal der udkom fra   1. februar 1929 til  17. august 1945. Den blev startet ved en sammenlægning af Apenrader Tageblatt, Sonderburger Zeitung og Neue Tondernsche Zeitung. Avisen havde redaktion i Åbenrå og havde ved starten i 1929 et oplag på ca. 4.500 eksemplarer.

Avisen blev lukket ved Befrielsen i 1945 og flere af dens ansatte dømt som landsforrædere.

Se også
 Der Nordschleswiger

Eksterne kilder og henvisninger
 Om Nordschleswigsche Zeitung på graenseforeningen.dk
 Digitaliserede udgaver af Nordschleswigsche Zeitung i Mediestream
 Nordschleswigsche Zeitung i opslagsværket "De Danske Aviser"

Aviser fra Jylland
Aabenraa
Bubacarr Sanneh

Bubacarr Sanneh (født 14. november 1994) er en gambiansk fodboldspiller, der spiller i RSC Anderlecht. Han skiftede til denne klub efter en periode i dansk fodbold i henholdsvis AC Horsens og FC Midtjylland. Sanneh er midtforsvarer og kom oprindeligt til Horsens fra Real de Banjul i fødelandet Gambia; han spiller også på Gambias fodboldlandshold.

Karriere

Real de Banjul 
Bubacarr Sanneh begyndte at spille fodbold som tiårig i gambianske Real De Banjul, hvor han inden skiftet til Danmark var deltidsspiller og som nittenårig holdets anfører.

AC Horsens 
Sanneh var egentlig blevet solgt til svenske IFK Norrköping, men han kunne ikke få visum, og handlen gik derfor i vasken. I stedet kom han til AC Horsens på et etårigt lejemål i sommeren 2014, i første omgang for at få styr på visummet til Sverige. Han fik debut mod Viborg FF i november, gjorde det godt og scorede blandt andet et mål i debutkampen. Han etablerede sig snart som en vigtig spiller i klubben, og blev blandt andet kåret som årets fighter i klubben i sin første sæson. Derfor skrev Horsens allerede midt på foråret 2015 en treårig kontrakt med ham gældende fra sommeren samme år.

FC Midtjylland 
I november 2017 offentliggjorde FC Midtjylland, at klubben havde sikret sig Sanneh på en fireårig kontrakt fra 1. januar 2018. Han var med til at blive dansk mester med klubben samme år.

RSC Anderlecht 
Lige inden transfervinduet lukkede i 2018 solgte FCM Sanneh til den belgiske topklub RSC Anderlecht for et beløb på omkring 60 millioner kroner, et af de højeste beløb til da for en spiller fra Superligaen. Opholdet i den belgiske klub blev dog ikke så stor en succes, og et år senere blev han udlejet til tyrkiske Göztepe for en halv sæson. Derefter blev han udlejet til KV Oostende det næste halve år. Tilbage i Anderlecht fik Sanneh ikke spilletid, men fortsatte i klubben, hvor han havde kontrakt frem til 2023.

Göztepe 
I august 2019 hentede Göztepe Sanneh på en etårig lejeaftale. Lejeaftalen blev ophævet et halvt år før tid i januar 2020.

KV Oostende 
En uge efter lejeaftalen med Göztepe blev ophævet i januar 2020 skiftede Sanneh til KV Oostende på en halvårlig lejeaftale.

AGF 
I januar 2021 fik AGF et problem, da klubbens anfører Niklas Backman blev langtidsskadet, og derpå hentede klubben Sanneh på et lejeophold. Opholdet blev dog ikke nogen stor succes, han fik blandt andet rødt kort efter 6 minutter i sin anden kamp for AGF, og han vendte tilbage til Anderlecht i sommeren samme år.

Landsholdskarriere 
Sanneh har spillet på både U/20- og U/23-landsholdene i Gambia, og han har foreløbig spillet 21 A-landsholdskampe.

Referencer

Eksterne henvisninger 
 

Fodboldspillere fra Gambia
Forsvarsspillere (fodbold)
Fodboldspillere fra Real de Banjul F.C.
Fodboldspillere fra AC Horsens
Fodboldspillere fra FC Midtjylland
Fodboldspillere fra RSC Anderlecht
Fodboldspillere fra AGF
Gavin McInnes

Gavin Miles McInnes (født 17. juli 1970) er en Canadisk forfatter og politisk kommentator.

Eksterne henvisninger
 

Personer fra England
Skuespillere fra England
Michael Lansing

Michael Lansing (født den 13. juni 1994) er en amerikansk fodboldspiller, der spiller for AC Horsens.

Karriere 
Han startede sin seniorkarriere i den danske 1. divisions klub Vejle Boldklub. Han fik sin debut i en pokalkamp mod serieklubben Tjæreborg 2016, og 27. oktober 2016 fik han i udekampen på Castus Park i Herfølge med et clean sheet i 3-0 sejren over HB Køge divisionsdebut.

Den 26. januar 2017 blev det offentliggjort, at Michael Lansing skiftede til AaB fra 1. juli 2017, hvor han skrev under på en toårig kontrakt.

I juni 2019 skrev Lansing under på en kontrakt med AC Horsens.

Referencer

Eksterne henvisninger 
 

Fodboldspillere fra USA
Fodboldspillere fra AaB
Fodboldspillere fra Vejle Boldklub
Fodboldspillere fra AC Horsens
Mickey fejrer jul i Andeby

Mickey fejrer jul i Andeby (Mickey's Twice Upon Christmas) er en direkte-til-video tegnefilm i spillefilm

Danske stemmer

Øvrige medvirkende 
 Søren Ulrichs
 Lars Thiesgaard
 Sophie Larsen
 Annevig Schelde Ebbe
 Peter Zhelder
 Julian K.E.Baltzer
 Helle Henning

Sange 
 Gør mig nu stolt Sunget af: Claus Storgaard
Vi ønsker dig glædelig jul nu Sunget af: Ditte Højgaard, Johnny Jørgensen, Per Spangsberg, Trine Dansgaard, Uri Pais, Lena Brostrøm, Sophie Larsen, Julian K.E.Baltzer, Peter Bom, Philip Knudsen, Dorte Hyldstrup, Lukas Forchhammer, Johan Vinde, Dick Kaysø, Annette Heick, Vibeke Dueholm, Louise Engell, Anders Bircow

Eksterne henvisninger 
 

Disney tegnefilm
Amerikanske film fra 2004
Julefilm fra USA
Engelsksprogede film
Dánjal Pauli Danielsen

Dánjal Pauli Danielsen kan henvise til flere personer:

 Dánjal Pauli Danielsen (1913–1991) – færøsk advokat, skribent og politiker (TF)
 Dánjal Pauli Danielsen (1919-2010) – færøsk kongsbonde og politiker (FF)
Bishounen

er den japanske betegnelse for idealbilledet på en flot, ung mand, især i manga og anime. Det kvindelige modstykke er bishoujo.

Bishounen bruges om androgyne mandlige figurer udformet efter japanske skønhedsidealer. Bishounen medvirker især i værker indenfor shoujo-genren, der henvender sig til et kvindeligt publikum. De kan også findes i genrene shounen-ai og yaoi, der handler om homoseksuelle forhold mellem mænd.

Skønhedsidealet for mænd med en slank krop og feminine ansigtstræk er meget udbredt i Japan. Det kommer blandt andet af, at der ofte leges med ombyttede kønsroller i japansk litteratur og kunst. For eksempel spilles kvinderollerne i kabuki-teater af mænd, mens manderoller i takarazuka-teatergrupper af kvinder.

Noter 

Anime- og mangabegreber
Kardinalspætte

Kardinalspætte () er en fugleart, der lever i subsaharisk Afrika.

Noter 
 Avibase - the world bird database

Eksterne henvisninger 

Afrikas fugle
Egentlige spætter
Japansk rødhals

Japansk rødhals () er en fugleart, der lever i Japan.

Noter 
 Avibase - the world bird database

Eksterne henvisninger 

Fluesnappere
Rødhals
Ryukyurødhals

Ryukyurødhals () er en fugleart, der lever på Ryukyuøerne.

Noter 
 Avibase - the world bird database

Eksterne henvisninger 

Fluesnappere
Fugle fra Japan
Japansk vipstjert

Japansk vipstjert () er en spurvefugl, der lever i Japan.

Noter 
 Avibase - the world bird database

Eksterne henvisninger 

Vipstjert
Vipstjerter
Broget mejse

Broget mejse () er en spurvefugl, der lever i Korea, Japan og Taiwan.

Noter 
 Avibase - the world bird database

Eksterne henvisninger 

Fugle fra Japan
Fugle fra Østasien
Fugle fra Taiwan
Mejser
Thórarinn Leifsson

Thórarinn Leifsson (født 29. juli 1966) er en islandsk forfatter og illustrator, der debuterede som forfatter i 2001 med børnebogen Algjört frelsi ("Total frihed", ikke oversat til dansk), som han skrev sammen med sin hustru Auður Jónsdóttir. Selvom bogen blev taget godt imod af de islandske anmeldere, fik han først sit internationale gennembrud i 2007, hvor Leifsson udgav bogen Fars store hemmelighed, der handler om to børn, hvis far er kannibal. I 2009 udkom børne- og ungdomsbogen Bedstemor Huldas bibliotek, der handler om pigen Albertina, der vokser op i en verden, hvor internettet er forbudt, hvor de fleste ting styres af en stor bank, og hvor børnene i skolen lærer om lånerenter af maskiner. Tingene ændrer sig dog, da Bedstemor Hulda dukker op med sit store bibliotek, der er fyldt med farlig viden. Bogen er en tydelig kritik af den islandske finanskrise og vandt Reykjaviks Børnebogspris i 2010. Desuden var den nomineret til Nordisk Råds børne- og ungdomslitteraturpris i 2011. I 2014 fulgte Leifsson successen op med bogen Manden der hadede børn, der i 2015 også opnåede at blive nomineret til den prestigefulde Nordisk Råds børne- og ungdomslitteraturpris. Bogen er en slags krimi for børn og unge og er en fantasifuld fortælling om drengen Sylvek, der medvirker til at opklare en række drab på unge drenge i Reykjavik.

Selvom Leifsson primært er forfatter til børne- og ungdomsbøger, så udgav han i 2011 den selvbiografiske roman Götumálarinn ("Gademaleren", ikke oversat til dansk), der er baseret på hans egne erfaringer som vagabond i det sydlige Spanien og Marokko i slutningen af 1980'erne.

Leifsson har som barn boet i Danmark (1971-1976) og er uddannet fra kunstakademiet i Reykjavik i 1989. Leifsson er blevet kaldt Islands Roald Dahl, og han er begejstret for den danske børnebogsforfatter Ole Lund Kirkegaard. Han er i dag bosiddende i Berlin med sin familie, og hans bøger er oversat til en række sprog.

Værker oversat til dansk 
 Manden der hadede børn (2016), Torgard
 Bedstemor Huldas bibliotek (2010), Torgard
 Fars store hemmelighed (2010), Torgard

Referencer

Eksterne henvisninger 
 Manden, der hadede børn på bornenesboger.dk
 Thórarinn Leifsson: Bedstemor Huldas bibliotek på fortaellingen.dk

Børnebogsforfattere fra Island
Romanforfattere fra Island
Illustratorer